ต้องการเดินทางจาก กทม. ไป จ.บุรีรัมย์ สามารถเดินทางไปอย่างไรได้บ้าง
รถยนต์
    จากกรุงเทพฯ เดินทางไปตามทางหลวงหมายเลข ๑ (พหลโยธิน) ถึงสระบุรี เลี้ยวขวาเข้าทางหลวงหมายเลข ๒ (มิตรภาพ) จากนั้นแยกขวาเข้าทางหลวงหมายเลข ๒๔ (โชคชัย-เดชอุดม) ผ่านอำเภอหนองกี่ อำเภอนางรอง แล้วเลี้ยวซ้ายเข้าสู่ตัวจังหวัดบุรีรัมย์ ตามทางหลวงหมายเลข ๒๑๘ รวมระยะทาง ๔๑๐ กิโลเมตร หรือจากนครราชสีมา ตามทางหลวงหมายเลข ๒๒๖ ผ่านอำเภอจักราช-ห้วยแถลง-ลำปลายมาศ รวมระยะทาง ๓๘๔ กิโลเมตร

รถไฟ
    มีรถไฟสายกรุงเทพฯ-อุบลราชธานี กรุงเทพฯ-สุรินทร์ และนครราชสีมา-อุบลราชธานี ทั้งที่เป็นขบวนรถด่วน รถเร็ว รถธรรมดา และรถดีเซลราง ผ่านสถานีบุรีรัมย์ทุกขบวน รายละเอียดติดต่อสอบถามได้ที่ ๑๖๙๐, ๐ ๒๒๒๓ ๗๐๑๐, ๐ ๒๒๒๓ ๗๐๒๐ www.railway.co.th

รถโดยสารประจำทาง
    บริษัท ขนส่ง จำกัด เดินรถระหว่างกรุงเทพฯ-บุรีรัมย์ ทุกวัน มีทั้งรถธรรมดาและรถปรับอากาศ รายละเอียดติดต่อได้ที่ โทร.๐ ๒๙๓๖ ๑๘๘๐, ๐ ๒๙๓๖ ๐๖๕๗, ๐ ๒๙๓๖ ๐๖๖๗,๐ ๒๙๓๖ ๒๘๕๒ สถานีขนส่งบุรีรัมย์ โทร. ๐ ๔๔๖๑ ๒๕๓๔ www.transport.co.th

เครื่องบิน
    บริษัท การบินไทย จำกัด (มหาชน) มีเที่ยวบินไปจังหวัดบุรีรัมย์โดยตรงโดยมีเที่ยวบินไปลงที่สนามบินอำเภอสตึก จากนั้นต่อรถเข้าตัวเมืองบุรีรัมย์เป็นระยะทางอีกประมาณ ๔๐ กิโลเมตร ติดต่อสอบถามรายละเอียดได้ที่ บริษัท การบินไทย จำกัด (มหาชน) โทร. ๑๕๖๖, ๐ ๒๒๘๐ ๐๐๖๐, ๐ ๒๖๒๘ ๒๐๐๐ www.thaiairways.com นอกจากนี้ ยังมีสายการบินภูเก็ตแอร์ โทร. ๐ ๒๖๗๙ ๙๓๙๕ www.phuketairlines.com และ สายการบินแอร์อันดามัน โทร. ๐ ๒๒๒๙ ๙๕๕๕ www.airandaman.com ไปลงที่บุรีรัมย์ทุกวัน